Resep: Gesoute karameltertjies | Maroela Media
Foto: Clover gunsteling poedings
1 k (140 g) koekmeel
⅓ k (50 g) versiersuiker
¼ k (35 g) kakaopoeier
⅔ k (150 g) koue Clover Mooi River-botter, in blokkies gesny
I blik (385 g) Clover-kondensmelk
½ t (3 ml) soutvlokkies, fyngedruk
200 g donkersjokolade, grofgekap
⅔ k (160 ml) Clover-room
¼ k (60 ml) Clover-volroommelk
100 g witsjokolade, gesmelt
Voorverhit die oond tot 200 °C. Smeer agt 8 tot 10 cm-losboom-tertpannetjies.
Meng die meel, suiker en kakao in ’n bak. Vryf die botter deeglik met die vingerpunte in tot die mengsel soos broodkrummels Iyk.
Voeg die eiergeel by en meng liggies tot dit ’n deeg vorm. Vorm die deeg in ’n bal, bedek met kleefplastiek en verkoel vir minstens 30 minute.
Verdeel die deeg in 8 porsies. Voer die agt gesmeerde tertpannetjies met die deeg uit. Verkoel vir 15 minute en bak blind. Laat eenkant rus om af te koel.
Verwyder die kondensmelkblik se etiket en maak twee klein gaatjies aan die bokant van die blik. Plaas die blik met die gaatjies na bo in ’n kastrol.
Vul die kastrol met koue water tot amper aan die blik se bopunt (± 1 cm van bo af). Laat die water kook, verlaag die hitte en prut vir 3 tot 3 en ’n ½ uur totdat karamel bo-op die blik vorm. Dis baie belangrik om die water dieselfde vlak te hou en dus aanhoudend aan te vul. Laat die blik heeltemal afkoel voor dit oopgemaak word.
Skep die karamel in ’n bak en roer die fyngedrukte soutvlokkies deur.
Verdeel die vulsel tussen die agt tertpannetjies. Hou byderhand.
Plaas die sjokolade in ’n hittebestande bak oor ’n kastrol met pruttende water. Maak seker dat die onderkant van die bak nie aan die water raak nie.
Roer liggies tot die sjokolade glad en gesmelt is.
Laat vir 5 minute afkoel.
Verhit die room en melk oor lae hitte tot net onder kookpunt. Verwyder van die hitte en roer die eiers by.
Plaas die kastrol terug op die stoofplaat en prut liggies vir 4 tot 5 minute oor lae hitte. Giet die eiermengsel deur ’n sif en roer deur die gesmelte sjokolade.
Giet die mengsel oor die karameltertjies en bak vir 7 tot 10 minute of tot net gestol.
Laat die tertjies heeltemal afkoel.
Vul ’n versiersak met die gesmelte witsjokolade en spuit ŉ kronkelpatroon bo-op elke tertjie.
Bron: Clover Gunsteling Poedings
Baie dankie – dit lyk heerlik….maar dit help my niks nie! Ek sit by die werk en wil die resep by die huis uit probeer – ek het ongelukkig nie tyd by die werk om die resep af te skryf nie. Ek kan nie die resep “copy” en “paste” of op papier uitdruk nie. As ek die resep na myself per e-pos stuur ontvang ek nie die resep nie maar wel die “link” waar ek weer die resep kan kry ! Help asseblief – so gaan baie lekker resepte verlore!!
Erika, by resep, in die regter bokantste hoek van jou skerm verskyn daar drie strepies ___ ondermekaar, links kliek daarop dan behoort jy “druk”-funksie te kry en resep uit te kan druk. Hoop jy kom reg want van die resepte is werklik onweerstaanbaar!! Lekker bak.
Nou-ja smaak verskil, maar ek sê soet moet SOET wees. BAIE soet. Hierdie nuwe ding van sout in poedings en koeke staan my g’n niks aan. Kan seker die sout uitlaat ne!